# Andreu Carranza i Font

Andreu Carranza i Font (Ascó, 19 de juny del 1957) és un escriptor català. Va néixer a Ascó, el van batejar a Móra la Nova i actualment viu a Flix. Professionalment, fa de conserge a l'Institut de Flix. Ha practicat el conte, la novel·la i la poesia. Ha guanyat diversos premis literaris, entre els quals el Sant Joan i el Josep Pla. Toca la guitarra des dels 14 anys i als 17 va formar el grup Els Esquellots. Durant un temps es va dedicar al blues i avui forma part del conjunt Lo Gitano Blanc, que defensa la rumba ebrenca. Col·labora regularment a mitjans com La Vanguardia, El Punt, La Veu de l'Ebre o La Veu de Flix, entre d'altres; i en tertúlies radiofòniques a la Cadena Ser o Catalunya Ràdio. També condueix el programa coproduït per la Xarxa de Televisions Locals i el Canal Terres de l'Ebre «La barca de l'Andreu», de divulgació sobre el món de la pesca.

## Llibres publicats
### Narrativa breu

* La tinta de la immortalitat. Barcelona: Pòrtic, 1991
* Aigua de València. Barcelona: Columna, 1993
* Riu avall. Tarragona: El Mèdol, 1996

### Novel·la

* El desert de l'oblit. Tarragona: El Mèdol, 1993
* Llibre de les set xibeques: la riuada. Tarragona: El Mèdol, 1997
* Anjub. Confessions d'un bandoler. Barcelona: Edicions 62, 2000
* La filla de la memòria. Tarragona: El Mèdol, 2001
* El que l'herbolària sap. Barcelona: Planeta, 2002
* L'hivern del Tigre. Barcelona: Planeta, 2004
** El invierno del Tigre. Valls: Lectio, 2006
* La Clau Gaudí. Barcelona: Rosa dels Vents, 2007 (escrit junt amb Esteban Martín)
* Impremta Babel. Barcelona: Columna, 2009
** Imprenta Babel. Madrid: Temas de Hoy, 2009.
** De Woorden van Babel. Utrecht : A.W. Bruna Uitgevers, 2011
* El poeta del poble. Barcelona: Destino, 2015
* Ciutat de llops. Barcelona: Columna, 2017
* La tomba de l'Ebre". Barcelona: Columna, 2022

### Poesia

* Trilogia del deliri. Calaceit: Sisalls, 1993
* A mumpare. Tarragona: El Mèdol, 2000

## Premis literaris

* Recull-Francesc Puig i Llensa de narració, 1991 per La tinta de la immortalitat
* Premi Ribera d'Ebre de narrativa, 1992 per El desert de l'oblit
* Sebastià Juan Arbó de novel·la de Sant Carles de la Ràpita, 1995 per Riu avall
* Sant Joan, 2000 per Anjub. Confessions d'un bandoler
* Vila d'Ascó de narrativa, 2000 per La filla de la memòria
* Josep Pla de narrativa, 2015 per El poeta del poble
* Premi del Mèrit de les Lletres Ebrenques

## Referències

* 1 2 «Andreu Carranza i Font». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 5 6 Andreu Carranza i Font al Qui és Qui de les Lletres Catalanes
* 1 2 3 Piñol, Núria. «Andreu Carranza: “Tots som còmics que ballem al son que toca, deia Shakespeare”». Surtdecasa.cat. [Consulta: 7 gener 2015].
* ↑ «Andreu Carranza Font». [Consulta: 26 gener 2017].
* ↑ Haro, Manel. «Entrevista a Andreu Carranza y Esteban Martín». Anika Entre Libros. Arxivat de l'original el 1 d'octubre 2012. [Consulta: 7 gener 2015].
* ↑ «Andreu Carranza guanya el Josep Pla amb una novel·la sobre Verdaguer». VilaWeb/ACN, 06-01-2015. [Consulta: 6 gener 2015].
* ↑ «Andreu Carranza rep el Mèrit de les Lletres Ebrenques 2015», 26-10-2015. [Consulta: 2 octubre 2020].

## Enllaços externs

* «Andreu Carranza i Font». Associació d'Escriptors en Llengua Catalana.
* Blog de la novel·la "Imprenta Babel"
* MySpace d'Andreu Carranza